
Өтініштер бойынша жиі қойылатын сұрақтардың тізбесі 
	№
	Меморган
	Жиі қойылатын сұрақ
	Қысқаша жауап
	Толық жауап
	НҚА-ға сілтеме
	Кілт сөздер және хештегтер

	1. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Қандай аумақтарда жер қойнауын пайдалану жөніндегі операцияларды жүргізуге тыйым салынады ?
	Жер қойнауын пайдалану жөніндегі операцияларды жүргізуге мынадай аумақтарда тыйым салынады: Елді мекендердің жерлері және оларға іргелес аумақтар (1000 метр қашықтықта); су қорының жерлері; қорымдардан, қабірлерден және зираттардан 100 метр қашықтықта орналасқан аумақтар;
Қазақстан Республикасының басқа заңдарына сәйкес жер қойнауын пайдалану бойынша операцияларды жүргізуге тыйым салынған басқа аумақтар.
	Жер қойнауын пайдалану бойынша операцияларды жүргізуге келесі аумақтарда тыйым салынады:
1. Қорғаныс пен ұлттық қауіпсіздік мұқтаждығына арналған жерлер.
2. Елді мекендердің жерлері және оларға іргелес аумақтар (1000 метр қашықтықта).
3. Іс жүзінде пайдаланылып жатқан гидротехникалық құрылыстар орналасқан жер учаскелері (техногендік минералдық түзілімдерді орналастыру объектілері болып табылмайтын) және оларға іргелес аумақтар (400 метр қашықтықта).
4. Су қорының жерлері.
5. Ішуге жарамды немесе жарамды болуы ықтимал жер асты суларының кен орындары мен учаскелерінің контурлары.
6. Зираттар, қабірлер мен қорымдардан, сондай-ақ қорымдар мен зираттарға бөлінген жер учаскелерінен 100 метр қашықтықтағы аумақтар.
7. Үшінші тұлғаларға тиесілі жер учаскелері, олардың ғимараттары, құрылыстары, көпжылдық екпелері орналасқан және оларға іргелес аумақтар (100 метр қашықтықта) — мұндай тұлғалардың келісімінсіз.
8. Автомобиль және темір жолдар, әуежайлар, аэродромдар, аэронавигациялық және авиациялық техникалық орталықтар, теміржол көлігі объектілері, көпірлер, метрополитендер, тоннельдер, энергетикалық жүйелер мен электр желілері, байланыс желілері, ғарыш қызметін қамтамасыз ететін объектілер, магистральдық құбырлар орналасқан жерлер.
9. Мемлекеттік қажеттіліктер үшін мемлекеттік заңды тұлғаларға бөлінген жер қойнауы учаскелері.
10. Қазақстан Республикасының басқа заңдарына сәйкес жер қойнауын пайдалану бойынша операцияларды жүргізуге тыйым салынған басқа аумақтар.
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.

https://adilet.zan.kz/kaz/docs/K1700000125

25 бап, 1 тармақ

	Жер қойнауын пайдалану; өндіру; тыйым салу; жер қойнауы; карьер

	2. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Индустрияландырудың бірыңғай картасына жобаларды енгізу тәртібі қандай?
	Индустрияландырудың бірыңғай картасына өнеркәсіп саласындағы жобалар енгізіледі. Жобаларды Индустрияландырудың бірыңғай картасына енгізу келесі кезеңдер бойынша жүзеге асырылады: Бірінші кезең – жергілікті атқарушы органының жобаның негізгі көрсеткіштері көрсетілген жобалар тізбесін қалыптастыруы; Екінші кезең – жобаларды уәкілетті орган мен ұлттық институттың қарауы; Үшінші кезең – жобаларды Штаб отырысында қарау.
	Индустрияландырудың бірыңғай картасы – бұл өнеркәсіптік-инновациялық қызмет субъектілері жүзеге асыратын өнеркәсіптік-инновациялық жобалардың жиынтығы. Индустрияландырудың бірыңғай картасына өнеркәсіп саласындағы жобалар енгізіледі. Жобаларды Индустрияландырудың бірыңғай картасына енгізу келесі кезеңдер бойынша жүзеге асырылады: Бірінші кезең – облыстың, республикалық маңызы бар қаланың және жергілікті атқарушы органының (бұдан әрі – жергілікті атқарушы орган) жобаның негізгі көрсеткіштері көрсетілген жобалар тізбесін қалыптастыруы; Екінші кезең – жобаларды уәкілетті орган мен ұлттық институттың қарауы; Үшінші кезең – жобаларды Штаб отырысында қарау.
	Қазақстан Республикасы Индустрия және инфрақұрылымдық даму министрінің м.а. бұйрығы «Өнеркәсіптік-инновациялық жобаларды бірыңғай индустрияландыру картасына енгізу қағидаларын бекіту туралы».

Өнеркәсіптік-инновациялық жобаларды бірыңғай индустрияландыру картасына енгізу қағидаларын бекіту туралы
Қазақстан Республикасы Индустрия және инфрақұрылымдық даму министрінің м.а. 2023 жылғы 22 тамыздағы № 592 бұйрығы. Қазақстан Республикасының Әділет министрлігінде 2023 жылғы 23 тамызда № 33321 болып тіркелді.

https://adilet.zan.kz/kaz/docs/V2300033321

2 тарау, 4 тармақ

	Индустрияландыру картасы; өнеркәсіп, ИБК; индустрия; жобаларды картаға енгізу

	3. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	"Заңды тұлғалардың түсті және қара металдардың сынықтары мен қалдықтарын жинау (дайындау), сақтау, қайта өңдеу және өткізу жөніндегі қызметті жүзеге асыруға рұқсат беру" мемлекеттік қызметін алу үшін қандай құжаттарды ұсыну қажет ?
	"Заңды тұлғалардың түсті және қара металдардың сынықтары мен қалдықтарын жинау (дайындау), сақтау, қайта өңдеу және өткізу жөніндегі қызметті жүзеге асыруға рұқсат беру" мемлекеттік көрсетілетін қызметін алу үшін мынадай құжаттарды: өтінішті; рұқсат алымының бюджетке төленгенін растайтын мәліметтерді; жеке тұлғаның жеке басын куәландыратын құжат туралы, мемлекеттік тіркеу туралы мәліметтерді ұсыну қажет заңды тұлғаның, дара кәсіпкердің;
көрсетілетін қызметті алушының рұқсат беру талаптарына сәйкестігі туралы құжаттар.
	Мемлекеттік қызметтің көрсету үшін қажетті құжаттар тізбесі:
1) қызметті алушының электрондық цифрлық қолтаңбасымен (бұдан әрі - ЭЦҚ) куәландырылған электрондық құжат нысанындағы өтініш;
2) ЭҮТШ арқылы төлеу жағдайларын қоспағанда, жекелеген қызмет түрлерімен айналысу құқығы үшін рұқсат алымының бюджетке төленгенін растайтын мәліметтер;
3) жеке тұлғаның жеке басын куәландыратын құжат туралы, заңды тұлғаны, Қазақстан Республикасының дара кәсіпкерін мемлекеттік тіркеу (қайта тіркеу) туралы мәліметтерді көрсетілетін қызметті беруші "электрондық үкімет" шлюзі арқылы тиісті мемлекеттік ақпараттық жүйелерден алады;
4) "Түсті және қара металдардың сынықтары мен қалдықтарын жинау (дайындау), сақтау, қайта өңдеу және өткізу жөніндегі қызметті жүзеге асыру үшін екінші санаттағы рұқсаттарды беру кезінде рұқсат беру талаптарын және олардың сәйкестігін растайтын құжаттардың тізбесін бекіту туралы" Қазақстан Республикасы Өнеркәсіп және құрылыс министрінің 2024 жылғы 19 шілдедегі № 271 бұйрығына сәйкес (нормативтік құқықтық актілерді мемлекеттік тіркеу тізілімінде № 34798 тіркелген) көрсетілетін қызметті алушының рұқсат беру талаптарына сәйкестігі туралы құжаттар (ақпараттық жүйелерден алынуы мүмкін құжаттар мен мәліметтерді қоспағанда).
	Қазақстан Республикасы Өнеркәсіп және құрылыс министрінің бұйрығы «"Заңды тұлғалардың түсті және қара металдардың сынықтары мен қалдықтарын жинау (дайындау), сақтау, қайта өңдеу және өткізу жөніндегі қызметті жүзеге асыруға рұқсаттар беру" мемлекеттік қызыметті көрсету қағидаларын бекіту туралы».

"Заңды тұлғалардың түсті және қара металдардың сынықтары мен қалдықтарын жинау (дайындау), сақтау, қайта өңдеу және өткізу жөніндегі қызметті жүзеге асыруға рұқсаттар беру" мемлекеттік қызыметті көрсету қағидаларын бекіту туралы
Қазақстан Республикасы Өнеркәсіп және құрылыс министрінің 2024 жылғы 17 қыркүйектегі № 327 бұйрығы. Қазақстан Республикасының Әділет министрлігінде 2024 жылғы 18 қыркүйекте № 35078 болып тіркелді.


https://adilet.zan.kz/kaz/docs/V2400035078

2 тарау, 4 тармақ
	Сынықтарды өңдеу;
түсті және қара металдарды өткізу; қара метал; метал сынықтар; метал жинақтауға рұқсат беру

	4. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Кәсіпкерлікті қолдау бойынша жаңа бизнес идеяларға арналған мемлекеттік қайтарымсыз грант кімдерге беріледі ?
	Мемлекеттік қайтарымсыз грант Әлеуметтік кәсіркерлік субъектілеріне ғана беріледі. Әлеуметтік кәсіпкерлік тізілімінде 4-санат бар, олар; мүгедектігі бар адамдар, аз қамтылған, көпбалалы немесе толық емес отбасыларға жататын ата-аналар және басқа да өкілдері.
	2024 жылдан бастап мемлекеттік қайтарымсыз грант Әлеуметтік кәсіркерлік субъектілеріне ғана беріледі.
    Әлеуметтік кәсіпкерлік тізіліміне 4-санат бойынша енгізіледі. Олар; 
    1) бірінші санаттағы ӘКС – азаматтардың мынадай санаттарын:
    мүгедектігі бар адамдарды; мүгедектігі бар бала тәрбиелеп отырған ата-аналарды және басқа да заңды өкілдерді; аз қамтылған, көпбалалы немесе толық емес отбасыларға жататын ата-аналарды және басқа да заңды өкілдерді, сондай-ақ "Алтын алқа", "Күміс алқа" алқаларымен наградталған немесе бұрын "Батыр ана" атағын алған, сондай-ақ I және II дәрежелі "Ана даңқы" ордендерімен наградталған көпбалалы аналарды;
     2) екінші санаттағы ӘКС – азаматтар өндіретін тауарларды, орындайтын жұмыстарды, көрсететін қызметтерді өткізуге ықпал ететін ӘКС;
     3) үшінші санаттағы ӘКС – мүгедектігі бар адамдардың тыныс-тіршілігіндегі шектеулерді еңсеруге немесе орнын толтыруға мүмкіндік беретін жағдайлар жасау мақсатында мүгедектігі бар адамдарға арналған, жұмыстар орындау, қызметтер көрсету жөніндегі қызметті жүзеге асыратын ӘКС, бұл ретте мынадай: тұрмыста тыныс-тіршілікті қолдауға бағытталған әлеуметтік-тұрмыстық қызметтерді көрсету жөніндегі; күтімді ұйымдастыру, сауықтыру іс-шараларын жүргізуге жәрдем көрсету; әлеуметтік ортаға бейімдеу үшін психологиялық жай-күйін түзетуде көмек көрсетуді көздейтін әлеуметтік-психологиялық қызметтерді көрсету жөніндегі; мүгедектігі бар адамдар мен зейнеткерлердің демалысын және оларды сауықтыруды ұйымдастыру жөніндегі; қосымша білім берудің білім беру бағдарламаларын іске асыру жөніндегі;
     4) төртінші санаттағы ӘКС – отбасын нығайтуға, балалардың отбасында тәрбиеленуін қамтамасыз етуге және ана мен баланы қолдауға бағытталған психологиялық-педагогикалық және өзге де қызметтерді көрсету жөніндегі; балалардың демалысын және оларды сауықтыруды ұйымдастыру жөніндегі; мүмкіндігі шектеулі балаларға психологиялық-педагогикалық қолдау көрсету, негізгі орта және жалпы орта білімнің оқу бағдарламаларын меңгеруде, дамуда және әлеуметтік бейімделуде қиналатын білім алушылар мен тәрбиеленушілерге медициналық және әлеуметтік көмек көрсету жөніндегі қызмет түрлерінің ішінен жүзеге асырады.
	Қазақстан Республикасы Ұлттық экономика министрінің м.а бұйрығы «Әлеуметтік кәсіпкерлік субъектілерінің тізілімін жүргізу қағидаларын бекіту туралы».

Әлеуметтік кәсіпкерлік субъектілерінің тізілімін жүргізу қағидаларын бекіту туралы
Қазақстан Республикасы Ұлттық экономика министрінің м.а. 2023 жылғы 17 шiлдедегi № 140 бұйрығы. Қазақстан Республикасының Әділет министрлігінде 2023 жылғы 18 шiлдеде № 33105 болып тіркелді.

https://adilet.zan.kz/kaz/docs/V2300033105

1 тарау, 2 тармақ, 7 тармақша
	Грант; кәсіпкерлікті қолдау; бизнес; қайтарымсыз грант; кәсіп

	5. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Жергілікті атқарушы орган жобаны индустрияландырудың Бірыңғай картасына енгізу үшін жіберген кезде уәкілетті органға қандай құжаттарды ұсынуға міндетті?
	Жергілікті атқарушы орган уәкілетті органға негізгі көрсеткіштері бар жобалардың тізбесін және мынадай құжаттарды, жоспар-кестені, бастапқы статистикалық деректерді, есепті деректерді таратуға келісімді, қажет болған жағдайда - бос жер учаскесінің болуы туралы хатты жібереді.
	Жергілікті атқарушы орган жобалар тізбесін қалыптастыруға қарай әрбір жоба бойынша мынадай құжаттарды (бұдан әрі – материалдар) қоса бере отырып, қағидаларға  сәйкес нысан бойынша индустрияландырудың бірыңғай картасына енгізу үшін негізгі көрсеткіштері бар жобалар тізбесін уәкілетті органға жібереді:
1) нысан бойынша жобаны іске асырудың жоспары-кестесі;
2) нысан бойынша бастапқы статистикалық деректерді таратуға өнеркәсіптік-инновациялық жүйе субъектісінің келісімі;
3) деректерді таратуға өнеркәсіптік-инновациялық жүйе субъектісінің келісімі;
4) есептік деректерді беруге өнеркәсіптік-инновациялық жүйе субъектісінің келісімі;
5) жобаны іске асыру кезінде Қазақстан Республикасы Жер кодексінің 48-бабы 1-тармағының 19) тармақшасына сәйкес ғимараттар мен құрылыстар салу үшін жер учаскесін беру қажеттілігі туындаған жағдайларда, өтінім беру сәтінде 3 (үш) айдан кешіктірмей алынған, жобаны іске асыруға бөлінген жердің координаттары (схемасы) мен жоспарланып отырған ауданын көрсете отырып, бос жер учаскесінің болуын растайтын, тиісті әкімшілік-аумақтық бірліктің жергілікті атқарушы органының хатының көшірмесі қоса беріледі.
	Қазақстан Республикасы Индустрия және инфрақұрылымдық даму министрінің м.а. бұйрығы «Өнеркәсіптік-инновациялық жобаларды бірыңғай индустрияландыру картасына енгізу қағидаларын бекіту туралы».

Өнеркәсіптік-инновациялық жобаларды бірыңғай индустрияландыру картасына енгізу қағидаларын бекіту туралы
Қазақстан Республикасы Индустрия және инфрақұрылымдық даму министрінің м.а. 2023 жылғы 22 тамыздағы № 592 бұйрығы. Қазақстан Республикасының Әділет министрлігінде 2023 жылғы 23 тамызда № 33321 болып тіркелді.

https://adilet.zan.kz/kaz/docs/V2300033321

2 тарау, 6 тармақ

	Индустрияландыру картасы; өнеркәсіп, ИБК; индустрия; жобаларды картаға енгізу

	6. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Қандай жағдайда жобалар индустрияландырудың Бірыңғай картасынан шығарылады?
	Жоспарды іске асырудан бас тарту немесе орындамау кезінде.
	Өзектендіру қорытындысы бойынша бірыңғай индустрияландыру картасына енгізілген жоба бойынша ақпарат өзгертуге жатады немесе жоба бірыңғай индустрияландыру картасынан шығарылады.
Бастамашы жобаны іске асырудан бас тартқан немесе өтініш беруші жобаны іске асыру жоспары-кестесінің іс-шараларын орындамаған жағдайларда жобалар жауапты органның бастамасы бойынша бірыңғай индустрияландыру картасынан шығарылады.

	Қазақстан Республикасы Индустрия және инфрақұрылымдық даму министрінің м.а. бұйрығы «Өнеркәсіптік-инновациялық жобаларды бірыңғай индустрияландыру картасына енгізу қағидаларын бекіту туралы».

Өнеркәсіптік-инновациялық жобаларды бірыңғай индустрияландыру картасына енгізу қағидаларын бекіту туралы
Қазақстан Республикасы Индустрия және инфрақұрылымдық даму министрінің м.а. 2023 жылғы 22 тамыздағы № 592 бұйрығы. Қазақстан Республикасының Әділет министрлігінде 2023 жылғы 23 тамызда № 33321 болып тіркелді.

https://adilet.zan.kz/kaz/docs/V2300033321

2 тарау, 18 тармақ

	Индустрияландыру картасы; өнеркәсіп, ИБК; индустрия; жобаларды картаға енгізу

	7. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Лицензиялық учаскені қайтару кезінде қандай ережелерді басшылыққа алу қажет?
	Жер қойнауын пайдаланушылар лицензиялық учаскені қайтаруды жүзеге асыру кезінде Қазақстан Республикасы Индустрия және инфрақұрылымдық даму министрінің м.а. 2021 жылғы 20 тамыздағы № 458 және Қазақстан Республикасы Экология,  Геология және табиғи ресурстар министрінің 2021 жылғы 26 тамыздағы № 343 бірлескен бұйрығымен бекітілген жер қойнауын пайдалану жөніндегі операциялардың салдарын жою жөніндегі тексеру және жұмыстардың нәтижелерін қабылдау қағидаларын басшылыққа алуы қажет.
	Жер қойнауын пайдаланушылар лицензиялық учаскені қайтаруды жүзеге асыру кезінде Қазақстан Республикасы Индустрия және инфрақұрылымдық даму министрінің м.а. 2021 жылғы 20 тамыздағы № 458 және Қазақстан Республикасы Экология,  Геология және табиғи ресурстар министрінің 2021 жылғы 26 тамыздағы № 343 бірлескен бұйрығымен бекітілген жер қойнауын пайдалану жөніндегі операциялардың салдарын жою жөніндегі тексеру және жұмыстардың нәтижелерін қабылдау қағидаларын басшылыққа алуы қажет.
	Қазақстан Республикасы Индустрия және инфрақұрылымдық даму министрінің м.а. және Қазақстан Республикасы Экология, геология және табиғи ресурстар министрінің бірлескен бұйрығы «Жер қойнауын пайдалану жөніндегі операциялардың салдарын жою жөніндегі зерттеу және жұмыс нәтижелерін қабылдау қағидаларын бекіту туралы». 

Жер қойнауын пайдалану жөніндегі операциялардың салдарын жою жөніндегі зерттеу және жұмыс нәтижелерін қабылдау қағидаларын бекіту туралы
Қазақстан Республикасы Индустрия және инфрақұрылымдық даму министрінің м.а. 2021 жылғы 20 тамыздағы № 458 және Қазақстан Республикасы Экология, геология және табиғи ресурстар министрінің 2021 жылғы 26 тамыздағы № 343 бірлескен бұйрығы. Қазақстан Республикасының Әділет министрлігінде 2021 жылы 31 тамызда № 24171 болып тіркелді.

https://adilet.zan.kz/kaz/docs/K1700000125

	Лицензияны қайтару; өндіру; жер қойнауы; карьер; лицензия

	8. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Жер қойнауын пайдалануға арналған лицензиялардың қандай түрлері бар ?
	Жер қойнауын пайдалану бойынша жер қойнауын пайдалануға мынадай лицензиялар беріледі: жер қойнауын геологиялық зерттеуге, пайдалы қатты қазбаларды барлауға, өндіруге, кен іздеушілік.
	Жер қойнауын пайдалану жөніндегі операциялардың түрлері ескеріле отырып, жер қойнауын пайдалануға арналған мынадай лицензиялар беріледі:
1) жер қойнауын геологиялық зерттеуге арналған лицензия;
2) пайдалы қатты қазбаларды барлауға арналған лицензия;
3) пайдалы қатты қазбаларды өндіруге арналған лицензия;
4) кең таралған пайдалы қазбаларды өндіруге арналған лицензия;
5) жер қойнауы кеңістігін пайдалануға арналған лицензия;
6) кен іздеушілікке арналған лицензия.
 
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.

https://adilet.zan.kz/kaz/docs/K1700000125

30 бап

	Жер қойнауын пайдалану; өндіру; жер қойнауы; карьер; лицензия

	9. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Қандай жағдайларда жер қойнауын пайдалану лицензиясы жарамсыз деп танылуы мүмкін?
	Сот шешімі бойынша бұзушылықтар болған жағдайда.
	Лицензия сот тәртібімен мынадай жағдайларда:
1) лицензияны берген мемлекеттік органға оның лицензияны беру шешіміне әсер еткен көрінеу анық емес ақпаратты беру фактісі анықталған кезде;
2) сот анықтаған, мемлекеттік органның лауазымды адамы мен өтініш иесінің арасындағы теріс пиғылды келісу фактісі салдарынан осы Кодексте белгіленген лицензия беру тәртібі бұзылып, бұл мемлекеттік органның лицензияны беру туралы негізсіз шешіміне алып келсе;
3) әрекетке қабілетсіз деп танылған және осындай беру күні әрекетке қабілетсіз болып табылған тұлғаға лицензия берілсе;
4) егер лицензия беру Кодексте көзделмесе немесе тыйым салынса, жарамсыз деп танылуы мүмкін.
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.

https://adilet.zan.kz/kaz/docs/K1700000125

34 бап

	Жер қойнауын пайдалану; өндіру; жер қойнауы; карьер; лицензия

	10. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Жер қойнауын пайдалануды бір аумақта әртүрлі тұлғалар жүргізе ала ма?
	Жер қойнауын пайдаланушылардың бірлескен аумақта операциялар жүргізу тәртібі олардың арасындағы келісіммен айқындалады.
	Әртүрлі жер қойнауын пайдаланушылар сол бір аумақта (бірлескен аумақта) жер қойнауын пайдалану жөніндегі операцияларды жүргізе алады.
Жер қойнауын пайдаланушылардың ортақ аумақта операцияларды жүргізу тәртібі олардың арасындағы келісіммен айқындалады. Келісім ортақ аумақтағы жұмыстың барлық немесе жекелеген түрлерін жүргізу шарттары мен тәртібін айқындай алады.
Келісім жай жазбаша нысанда жасалады және жер қойнауын пайдаланушы оны жер қойнауын пайдалануға құқық берген мемлекеттік органға ол жасалған күннен бастап бес жұмыс күнінен кешіктірмей береді.
Келісім жер қойнауын пайдаланушылардың біреуі шеккен шығындар үшін негізді және мөлшерлес өтемақыны көздеуі мүмкін.
Жер қойнауын пайдаланушылар ортақ аумақта операциялар жүргізу тәртібі туралы келісімге қол жеткізбеген кезде ортақ аумақта жұмыстар жүргізуде жер қойнауын пайдаланушының біреуінің екіншісінің алдындағы басымдығы белгіленеді. Бұл жағдайда ортақ аумақта жұмыстар жүргізуде:
1) пайдалы қазбаларды өндіру жөніндегі операциялар жүргізетін;
2) егер жер қойнауын пайдаланушының екеуі де пайдалы қазбаларды өндіру жөніндегі операцияларды жүргізетін болса, бұрын берілген жер қойнауын пайдалану құқығын иеленетін;
3) егер жер қойнауын пайдаланушының екеуі де пайдалы қазбаларды барлау жөніндегі операцияларды жүргізетін болса, бұрын берілген жер қойнауын пайдалану құқығын иеленетін;
4) егер екінші жер қойнауын пайдаланушы пайдалы қазбаларды барлау жөніндегі операцияларды жүргізетін болса, жер қойнауы кеңістігін пайдалану жөніндегі операцияларды жүргізетін жер қойнауын пайдаланушы басымдығы бар жер қойнауын пайдаланушы болып табылады.
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.

https://adilet.zan.kz/kaz/docs/K1700000125

24 бап

	Жер қойнауын пайдалану; өндіру; жер қойнауы; карьер; пайдалану

	11. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Жер қойнауын пайдалану лицензиясы қандай жағдайларда қолданысын тоқтатады ?
	Лицензия мерзімі өткен кезде, кері қайтарып алу кезінде және бас тартқан кезде.
	Жер қойнауын пайдалануға арналған лицензияның қолданылуы:
1) Кодексте өзгеше көзделмесе, лицензия берілген мерзім аяқталған;
2) егер лицензия негізінде туындаған жер қойнауын пайдалану құқығы Қазақстан Республикасының азаматтық заңнамасына сәйкес иесіз қалған мүлік деп танылған болса, оның жалғыз иегері қаза болған (оның ішінде оны қайтыс болды деп жариялаған);
3) лицензия кері қайтарып алынған немесе ол жарамсыз деп танылған;
4) жер қойнауын пайдаланушы лицензия берілген жер қойнауы учаскесінен бас тартқан жағдайларда тоқтатылады.
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.

https://adilet.zan.kz/kaz/docs/K1700000125

33 бап

	Жер қойнауын пайдалану; өндіру; жер қойнауы; карьер; лицензия

	12. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Жер қойнауын пайдалану лицензиясы қандай жағдайларда қайта ресімделуге жатады?
	Жер қойнауын пайдаланушы туралы мәліметтер өзгерген кезде, пайдалану құқығының ауысуы, мерзімінің ұзартылуы, жер қойнауы учаскесі аумағының шекаралары өзгерген кезде.
	Лицензия мынадай жағдайларда:
1) жер қойнауын пайдаланушы туралы мәліметтер өзгерген:
жеке тұлғалар үшін – жеке тұлғаның тегі, аты, әкесінің аты (егер ол жеке басын куәландыратын құжатта көрсетілсе) және (немесе) азаматтығы өзгерген; заңды тұлғалар үшін – заңды тұлғаның атауы немесе орналасқан жері өзгерген;
2) жер қойнауын пайдалану құқығы және (немесе) жер қойнауын пайдалану құқығындағы үлес ауысқан;
3) лицензия мерзімі ұзартылған;
4) жер қойнауы учаскесі аумағының шекаралары өзгерген жағдайларда қайта ресімделуге жатады.
Лицензияны қайта ресімдеу құзыретті орган бекітетін нысан бойынша берілген жер қойнауын пайдаланушының өтініші бойынша жүргізіледі.
Өтінішке онда көрсетілген мәліметтерді растайтын құжаттардың түпнұсқалары не нотариат куәландырған көшірмелері қоса беріледі.
Өтініш пен оған қоса берілетін құжаттар қазақ және орыс тілдерінде жасалуға тиіс. Егер өтінішті шетелдік немесе шетелдік заңды тұлға берсе, оған қоса берілетін құжаттар, дұрыстығын нотариус куәландыратын әрбір құжатқа қазақ және орыс тілдеріндегі аудармасы міндетті түрде қоса беріле отырып, өзге тілде жасалуы мүмкін.
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.

https://adilet.zan.kz/kaz/docs/K1700000125

32 бап, 2 тармақ

	Жер қойнауын пайдалану; өндіру; жер қойнауы; карьер; лицензия

	13. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Жер қойнауын пайдалану құқығымен байланысты объектілердің ауысуы деп не танылады?
	Өтеулі не өтеусіз азаматтық-құқықтық мәмілелер негізінде иеліктен шығару, объектілерге өндіріп алу, объектіге құқықтың туындауы, жер қойнауын пайдалану құқығымен байланысты объектілердің ауысуы танылады.
	Мыналар жер қойнауын пайдалану құқығымен байланысты объектілердің ауысуы деп танылады:
1) өтемді не өтеусіз азаматтық-құқықтық мәмілелер негізінде, оның ішінде заңды тұлға таратылған жағдайда оларды иеліктен шығару, сондай-ақ оларды салым ретінде заңды тұлғаның немесе өзге де ұйымның жарғылық капиталына енгізу;
2) жер қойнауын пайдаланумен байланысты объектілерден, оның ішінде кепілге салу кезінде өндіріп алу;
3) жаңа қатысушыны, пайшыны қабылдау немесе акцияларды орналастыру нәтижесінде жер қойнауын пайдалану құқығымен байланысты объектіге құқықтың туындауы;
4) заңды тұлға қайта құрылған кезде тапсыру актісі немесе бөлу теңгерімі негізінде жер қойнауын пайдалану құқығымен байланысты объектілердің құқықтық мирасқорлық тәртібімен ауысуы;
5) жер қойнауын пайдалану құқығымен байланысты объектілердің мұрагерлік тәртіппен ауысуы;
6) жер қойнауын пайдалану құқығымен байланысты объектілер болып табылатын акцияларды және басқа да бағалы қағаздарды ұйымдастырылған бағалы қағаздар нарығында айналымға шығару жер қойнауын пайдалану құқығымен байланысты объектілердің ауысуы деп танылады.
Жер қойнауын пайдалану құқығымен байланысты объектілер болып табылатын акцияларды және басқа да бағалы қағаздарды ұйымдастырылған бағалы қағаздар нарығында айналымға шығару деп Қазақстан Республикасының ұйымдастырылған бағалы қағаздар нарығында және (немесе) шет мемлекеттің аумағында қызметін жүзеге асыратын қор биржасында осындай объектілерді сатып алу туралы ұсыныс жасау және (немесе) Қазақстан Республикасының ұйымдастырылған бағалы қағаздар нарығында және (немесе) шет мемлекеттің аумағында қызметін жүзеге асыратын қор биржасында акцияларды орналастыру танылады.
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.

https://adilet.zan.kz/kaz/docs/K1700000125

42 бап, 1 тармақ


	Жер қойнауын пайдалану; өндіру; жер қойнауы; карьер; лицензия

	14. 
	«Алматы облысының 
кәсіпкерлік және индустриялық-инновациялық даму 
басқармасы» ММ.


	Жер қойнауын пайдаланушы қандай есеп беруге міндетті?
	Мерзімді және бір реттік.
	Жер қойнауын пайдаланушылар Кодексте көзделген жағдайларда жер қойнауын пайдалану жөніндегі операциялар туралы есептілік ұсынуға міндетті.
Жер қойнауын пайдаланушы ұсынатын есептілік мерзімді немесе бір реттік болуы мүмкін.
Мемлекеттік органға ұсынылатын мерзімді есептілікте жер қойнауын пайдаланушының белгілі бір кезең ішіндегі (есепті кезең) қызметінің нәтижелері туралы ақпарат қамтылады.
Жер қойнауын пайдаланушы бір реттік есептілікті мемлекеттік органға нақты бір мәселе бойынша жүргізілген жұмыстың нәтижесі туралы хабарлау мақсатында ұсынады.
Есептіліктің құрамы және оны ұсыну тәртібі жер қойнауын пайдалану жөніндегі операциялардың түрлері ескеріле отырып, Кодекстің Ерекше бөлігінің ережелерінде айқындалады.
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.
https://adilet.zan.kz/kaz/docs/K1700000125

76 бап, 1 тармақ
	Жер қойнауын пайдалану; өндіру; жер қойнауы; карьер; есеп беру

	15. 
	«Алматы облысының 
кәсіпкерлік және индустриялық-инновациялық даму 
басқармасы» ММ.

[bookmark: _GoBack]
	Қандай жағдайларда қатты пайдалы қазбаларды өндіруге лицензия беруден бас тартылуы мүмкін?
	Өтініш немесе оған қоса берілетін құжаттар сәйкес келмеген жағдайларда, өтінішке құжаттар қоса берілмесе, егер лицензия беру ұлттық қауіпсіздікке қатер туғызатын болса.
	Құзыретті орган мынадай негіздемелердің бірі болған кезде:
1) өтініш немесе оған қоса берілген құжаттар Кодексте көзделген талаптарға сәйкес келмесе;
2) өтінішке Кодексте талап етілетін құжаттар қоса берілмесе;
3) өтініш бергенге дейін бір жыл ішінде өтініш иесінің немесе өтініш иесін тікелей не жанама бақылайтын немесе оның бақылауындағы тұлғаның жер қойнауын пайдалануға арналған лицензиясын Кодексте көзделген негіздер бойынша жер қойнауының сұралатын учаскесі бойынша құзыретті орган қайтарып алған болса;
4) өтініш берілген күннің алдындағы бес жыл ішінде өтініш иесі немесе өтініш иесін тікелей немесе жанама түрде бақылайтын немесе оның бақылауындағы тұлға өздерінің пайдалануындағы жер қойнауы учаскелеріндегі жер қойнауын пайдалану салдарын жою бойынша міндеттемелерін орындамаса немесе тиісінше орындамаса;
5) өтініш иесіне не өтініш иесін тікелей немесе жанама түрде бақылайтын немесе оның бақылауындағы тұлғаға бұрын берілген жер қойнауын пайдалану құқығы сұралатын жер қойнауы учаскесіне (оның бір бөлігіне) қатысты өтініш берілгенге дейін бір жыл ішінде тоқтатылса;
6) лицензияны беру ұлттық қауіпсіздікке қауіп туындауына алып келетін болса;
7) сұралатын жер қойнауы учаскесі немесе оның бір бөлігі жер қойнауының кеңістігін пайдалануға арналған лицензия не пайдалы қатты қазбаларды барлауға немесе өндіруге арналған лицензия бойынша басқа тұлғаның пайдалануындағы жер қойнауы учаскесіне жатса;
8) сұралатын жер қойнауы учаскесінің шекаралары Кодекстің талаптарына сәйкес келмесе;
9) өтініш иесі Кодекстің талаптарына сәйкес келісілген тау-кен жұмыстары жоспарының жобасын құзыретті органға беру мерзімін сақтамаса, пайдалы қатты қазбаларды өндіруге арналған лицензияны беруден бас тартады.
	Қазақстан Республикасының Кодексі 
«Жер қойнауы және жер қойнауын пайдалану туралы».

Жер қойнауы және жер қойнауын пайдалану туралы
Қазақстан Республикасының Кодексі 2017 жылғы 27 желтоқсандағы № 125-VІ ҚРЗ.

https://adilet.zan.kz/kaz/docs/K1700000125

207 бап, 1 тармақ

	Жер қойнауын пайдалану; өндіру; жер қойнауы; карьер; лицензия



